LISENSVILKÅR FOR MICROSOFT-PROGRAMVARE
MICROSOFT ACTIVESYNC 4,5
Disse lisensvilkårene utgjør en rettslig bindende avtale mellom deg og Microsoft Corporation (eller et av dets tilknyttede selskaper, avhengig av hvor du bor).  Les vilkårene nøye.  De gjelder ovennevnte programvare, som også omfatter mediet den eventuelt ble levert på.  Vilkårene gjelder også for Microsofts
•	oppdateringer
•	tillegg
•	brukerstøtte
for denne programvaren, med mindre andre vilkår følger med disse.  I så fall gjelder de vilkårene.
Ved å ta i bruk programvaren aksepterer du at du godtar disse vilkårene.  Hvis du ikke godtar vilkårene, må du ikke bruke programvaren.
Såfremt du oppfyller denne avtalen, har du følgende rettigheter.
1.	INSTALLASJON OG BRUKERRETTIGHETER.  Du kan installere og bruke en kopi av programvaren på hver av datamaskinene i lokalene som du bruker til å utveksle data og programvarer med bærbare enheter som drives av et Microsoft operativsystem.   
2.	Dette programvareproduktet er laget for bruk med datamaskiner som arbeider på et av følgende Microsoft operativsystemer: Windows 2000 Service Pack 4; Windows Server 2003 Service Pack 1; Windows Server 2003 Service Pack 1 for Itanium-baserte systemer; Windows Server 2003, Standard x64 Edition; Windows XP Home Edition; Windows XP Professional Edition; Windows XP Media Center Edition; Windows XP Professional x64 Edition; Windows XP Service Pack 1; Windows XP Service Pack 2; Windows XP Tablet PC Edition.  Dette programvareproduktet er kompatibelt med følgende operativsystemer for bærbare enheter:
i.	Windows Mobile 2003
ii.	Microsoft Windows Mobile 2003 Second Edition
iii.	Windows Mobile 5,0
iv.	Windows Mobile 5.0 med Messaging and Security Feature Pack
v.	Windows Mobile 6
vi.	Windows Embedded CE 6.0
3.	LiSENSENS RAMME.  Det gis lisens på programvaren. Den selges ikke. Denne avtalen gir deg bare noen rettigheter til å bruke programvaren.  Microsoft forbeholder seg alle andre rettigheter.  Med mindre gjeldende lov gir deg flere rettigheter, til tross for denne restriksjonen, har du bare rett til å bruke programvaren slik det uttrykkelig er tillatt i henhold til denne avtalen.  Du må overholde eventuelle tekniske begrensninger i programvaren som bare tillater at du bruker den på bestemte måter.    Du har ikke rett til å gjøre følgende:
•	Omgå de tekniske begrensningene i programvaren
•	Foreta omvendt utvikling ("reverse engineering"), dekompilere eller demontere programvaren, med mindre og bare i den grad dette er tillatt i henhold til gjeldende lov, til tross for denne begrensningen
•	Lage flere eksemplarer av programvaren enn det som er spesifisert i denne avtalen eller tillatt i henhold til gjeldende lov, til tross for denne begrensningen
•	Publisere programvaren slik at andre kan fremstille eksemplarer av den
•	Leie ut, lease eller låne bort programvaren
•	Bruke programvaren til kommersielle vertstjenester
4.	SIKKERHETSKOPI.  Du har rett til å lage én sikkerhetskopi av programvaren.  Det kan bare brukes til å installere programvaren på nytt.
5.	DOKUMENTASJON.  Enhver person som har gyldig tilgang til datamaskinen eller det interne nettverket, kan fremstille eksemplarer av og bruke dokumentasjonen for interne referanseformål.
6.	OVERFØRING TIL TREDJEPART.  Den første brukeren av programvaren kan overføre programvaren og denne avtalen direkte til en tredjepart.  Før overføring må den andre parten samtykke i at denne avtalen gjelder for overføring og bruk av programvaren.  Den første brukeren må avinstallere programvaren før den overføres separat fra enheten.  Den første brukeren kan ikke beholde noen eksemplarer.
7.	EKSPORTRESTRIKSJONER.  Programvaren er underlagt amerikanske eksportlover og -regler.  Du må overholde alle nasjonale og internasjonale eksportlover og -regler som gjelder for programvaren.  Disse lovene omfatter restriksjoner på bestemmelsessteder, sluttbrukere og sluttbruk.  Hvis du vil ha mer informasjon, se www.microsoft.com/exporting.
8.	BRUKERSTØTTE  Fordi programvaren leveres "som den er", tilbyr vi kanskje ikke brukerstøtte for den.
9.	HELE AVTALEN.  Denne avtalen (inkludert garantien nedenfor) og vilkårene for tillegg, oppgraderinger, Internett-baserte tjenester og brukerstøtte du benytter deg av, utgjør hele avtalen for programvaren og brukerstøtten.
10.	GJELDENDE LOV.
a.	USA.  Hvis du ervervet programvaren i USA, er denne avtalen underlagt lovene i delstaten Washington, og gjelder krav knyttet til avtalebrudd, uten hensyn til prinsipper om lovkonflikt.  Alle andre krav, herunder krav knyttet til delstatlige forbrukervernlover, urettferdige konkurranseregler og forvoldt skade, er underlagt lovene i den aktuelle delstaten.
b.	Utenfor USA.  Hvis du ervervet programvaren i et annet land enn USA, gjelder nasjonal lov.
11.	RETTSVIRKNING.  Denne avtalen beskriver bestemte rettigheter.  Du kan ha andre rettigheter i henhold til gjeldende lov i ditt land.  Du kan også ha rettigheter med hensyn til den parten du ervervet programvaren fra.  Denne avtalen endrer ikke dine rettigheter i henhold til gjeldende lov i ditt land, hvis lovene i landet ikke tillater dette.
12.	GARANTIFRASKRIVELSE.  Programvaren er lisensiert som den er.  Du bruker den på egen risiko.  Microsoft gir ingen uttrykkelige garantier eller bestemmelser.  Du kan ha ytterligere forbrukerrettigheter i henhold til lokale lover, som denne avtalen ikke kan endre.  I den grad lokale lover tillater det, fraskriver Microsoft seg stilltiende garantier om salgbarhet, anvendelighet for særskilte formål og krenkelse av tredjeparts rettigheter.
13.	BEGRENSNINGER AV RETT TIL KOMPENSASJON OG ERSTATNING.  Microsoft eller dets leverandører kan bare dekke direkte skader opptil 5,00 USD.  Du har ikke rett til å få dekket andre skader, herunder følgeskader, tap av fortjeneste eller spesielle, indirekte eller tilfeldige skader.
Denne begrensningen gjelder følgende:
•	Alle forhold relatert til programvaren, tjenester, innhold (inkludert kode) på tredjeparts webområder eller tredjeparts programmer
•	Krav knyttet til kontraktsbrudd, garantibrudd, garanti eller bestemmelser, objektivt ansvar, uaktsomhet eller annet subjektivt ansvar i den grad dette er tillatt i henhold til gjeldende lov.
Begrensningen gjelder også hvis Microsoft visste, eller burde ha visst, om risikoen for tap eller skader.  Ettersom det kan være at ditt land ikke tillater ansvarsfraskrivelse eller ansvarsbegrensning for tilfeldige skader, følgeskader eller andre skader, kan det hende at ovennevnte ansvarsfraskrivelse eller ansvarsbegrensning ikke gjelder for deg.